open-index/open-wikipedia-markdown huggingface dataset:
Daniel David Ntanda Nsereko

**Daniel David Ntanda Nsereko** (yazaalibwa 27 Ogwekkuminogumu 1941) Munnayuganda, mulamuzi era omukugu mu by'amateeka. Yali mmemba w’olukiiko olujulira mu kkooti y’ensi yonna (ICC) okuva mu 2008 okutuuka mu 2012, era mu kiseera kino akola ng’omulamuzi ku kkooti ey’enjawulo eya Lebanon .

## Obuto bwe n'emisomo gye
Nsereko ava mu maka agalimu abaana mwenda. Kitaawe Obadiah Busulwa yali musomesa era omubuulizi mu kkanisa y’Abakulisitaayo, okutuusa lwe yafuuka Omu Adiventi mu 1950. Nsereko yabatizibwa mu kkanisa ya Seventh-day Adventist Church mu 1960, ng’ali mu siniya. 

Nsereko yafuna diguli ye mu mateeka eya LLB okuva mu University of East Africa, MCJ okuva mu Howard University School of Law, ne LLM ne JSD okuva mu New York University School of Law . 

## Emirimu gye nga munnamateeka
Nsereko yasunsulwa era n'alondebwa ku ICC mu 2007.   Mu 2009, yakubiriza okujulira kw'omusango ogwavunaanibwa Germain Katanga .  Mu 2012, yali kitundu ku kakiiko akasinga obungi mu musango gwa ICC ogukwata ku buzibu obwabalukawi e Kenya mu 2007–2008 .   Yafuuka omulamuzi w’olukiiko olw'ekeeneenya obujulizi olwa Lebanon mu Gwokusatu 2012.   Mu kiseera kino mmemba ku kakiiko akawabula ku kulonda abalamuzi mu ICC. 

Nsereko mmemba ku lukiiko lw'abawabuzi olwa Crimes Against Humanity Initiative Initiative, pulojekiti y’ekitongole ky’amateeka ekya Whitney R. Harris World Law Institute ku Washington University School of Law e St. Louis okuteekawo endagaano esooka mu nsi yonna ku kutangira n'ebibonerezo ku misango egikolebwa ku bantu.

## Ebijuliziddwa

## Ebijuliziddwa w'abweru wa Wikipedia

* Curriculum vitae.
Ambrosio Kibuuka

**Ambrosio Kibuuka** (1868 – Ogwomukaaga 3, 1886)  aka ( **Ambrose Kibuuka Katekamu, Kateka Mulundaggana)**, yali Munayuganda, mujulizi Omukatoliki eyattibwa olw'enzikiriza ye. Yazaalibwa mu Buganda . Yali omu ku Bakristaayo abangi abattibwa Ssekabaka Mwanga II wakati wa 1885 ne 1887. Olunaku lwe olw'okuttibwa lwali nga 3 Ogwomukaaga, lwe yayokebwa nga mulamu, era nga ajjukirwa ng'omu ku bajulizi ba Uganda ku lunaku lw'embaga . 

## Ebijuliziddwa

## Ebijuiziddwa w'abweru wa Wikipedia

* Ambrosio Kibuuka bio
* The Uganda Martyrs from the August 2008 issue of ''The Word Among Us'' magazine
* Ambrosio Kibuuka's profile from UgandaMartyrsShrine.org
Ruhinda ow’e Ankole

**Ruhinda** ye yali Omugabe wa Nkore, ekifo ekiringa ekya kabaka, mu Nkore, Obugabe mu Uganda obwakyusibwa n'ebutuumibwa Ankole mu biseera by'obukulembeze bw’amatwale. Ennaku z’obukulembeze bwe bwaliwo mu biseera bya c. 1430 okutuuka mu 1446. 

Yava mu lulyo lwa Bachwezi Dynasty olw'Obwakabaka bwa Kitara . Ruhinda yali mutabani wa Ndahura, kabaka wa  Chwezi eyasembayo.

## Ebijuliziddwa
Kyebambe IV owe Bunyoro

**Omukama Kamurasi Kyebambi IV** (c. 1822–1869) yali Omukama ow'e Bunyoro ow'amakumi abiri mu ababiri (22) okuva mu 1852 okutuuka lwe yafa mu 1869. 

## Ebijuliziddwa
Ivan Muhwezi

**Ivan Muhwezi** (yazaalibwa  19, Ogwolubereberye 1998)  muzannyi wa nsero (basketball) mu Uganda era azannya nga shooting guard mu kiraabu ya Namuwongo Blazers mu liigi ya Uganda ey'ensero eya National Basketball League (NBL).  Ivan yali mu ttiimu y'eggwanga ey'abazannyi abatasussa myaka 18 (U18) eyavuganya mu mpaka za Afrika eza 2016 FIBA Africa U18 Championship ezaali  mu kibuga  Kigali ekya Rwanda. 

## Omulimu gwa kiraabu
Muhwezi okuzannya ensero yakutandikira omupiira ku ssomero lya Buddo Secondary School, gye yazannyiranga mu mpaka z’amasomero ga siniya ez’eggwanga.  Mu 2017, yeegatta ku KIU Titans era yazannya mu mpaka za UCU Invitational.  oluvannyuma yeegatta ku City Oilers mu Gwokusatu 2018 era nga yeyali kapiteeni wa ttiimu eno okutuusa mu Gwomukaaga 2025 lwe yeegatta ku kiraabu  Namuwongo Blazers .   

## Ku tiimu y'egwanga
Muhwezi yakiikirira Uganda mu mpaka za FIBA Africa U18 Championship eza 2016 ezaali mu kibuga Kigali ekya Rwanda . 

Muhwezi yazannyira tiimu ya Uganda ey'ensero eya Uganda Silverbacks mu mpaka za AfroBasket 2015, 2017, 2021 ne 2025 mu z’okusunsulamu e Tunisia . 

## Byawangudde

Muhwezi yawangula liigi ya Uganda ey'ensero mu mwaka 2019, 2022, 2023, ne 2024 nga ali ku kiraabu ya City Oilers. 

Ivan yawangula engule y'omuzannyi mu w'ensero muumu FUBA mu 2019. 

## Ebijuliziddwa
Kyebambe IV of Toro

**Omukama Daudi Kasagama Kyebambe IV** (c. 1874 - 1928) ye yali Omukama wa Tooro ow'ekkumi okuva mu 1891 okutuusa lwe yafa mu 1928. 

## Ebijuliziddwa
Samite

**Samite** lye linnya lya siteegi ery'omuyimbi Omufirika **Samite Mulondo** . Yazaalibwa mu Uganda, Samite kati abeera Tully, New York . Mukommonsi w'amulere (flute) ne kalimba, ekika ky'ennanga ekizanyibwa n'engalo ensajja . Mu kiseera kino Samite mufumbo eri Sandra Mulondo nga musomesa mu Tully Central School District e Tully mu New York.

Samite ayagala nnyo okugatta ennyimba ze n'enfumo za Uganda saako n’okulaga obulamu bwe yali ayiseemu mu Uganda.

Samite yakulira mu maka magagga mu Uganda naye ate nga akyagabana empulira n'okufaayo eri Bnnayuganda bonna ng'ayita mu nnyimba ze. Omuziki gwa Samite gwagalwa nnyo mu Uganda mu gavumenti n’abantu babulijjo. Ng'ayita mu nnyimbaze, Samite tasuubira kukoma ku Bannayuganda bokka, wabula n'okwogera n’abantu okuva mu mawanga ag'enjawulo okubamanyisa obuwangwa bwa Uganda.

Samite era y’omu ku batandikawo ekibiina ekitali kya magoba ekya Musicians for World Harmony, ekyanjula emiziki mu bamulekwa mu Afrika. Samite ye yatandikawo ekitongole ekigaba obuyambi ne mukyala we omugenzi Joan. Samite era agabana n’okusomesa ku byeyayitamu mu Uganda n’okubeera abundabunda olw'ebyobufuzi.

Olutambi lwe olw’omusanvu, *Embalasasa*, lwafulumizibwa mu 2005 aba Triloka Records.

## Ebijuliziddwa

## Ebijuliziddwa w'abweru wa Wikipedia

* Official website
* [ Samite on AllMusic.com]
* Biography and discography at World Music Central
Paul Ngologoza

**Paul Ngologoza** OBE, KSG (1897–1984) yali Munnayuganda omuwandiisi w'ekitabo kya *[[:en:Kigezi_and_Its_People|Kigezi and Its People]] .* Yazaalibwa Rwanyena, e Rubaya (kati ye Disitulikiti y’e Kabale ), mu eyali Disitulikiti y’e Kigezi mu kiseera ekyo .  Yawandiika ku bantu b'e Kigezi, nga mu kusooka mwalimu disitulikiti eziriwo kati okuli Kabale, Kanungu, Kisoro ne Rukungiri . Ekitabo kino yakiwandiika newankubadde yali talina buyigirize . Yawummula mu 1960.

## Laba ne

* Kigezi
* Rukiga
* Bakiga

## Ebijuliziddwa
Justine Odong Latek

**Justine Odong Latek**   yali muserikale w'amagye ga Uganda era omukulembeze w'abayeekera eyaweereza mu ggye lya Uganda National Liberation Army (UNLA) mu lutalo lwa Uganda olw'omunsiko era oluvannyuma yakulembera eggye lya Uganda People's Democratic Army (UPDA) mu lutalo lwa 1986–1994 mu Uganda .

## Ebimukwatako ku bulamu bwe
Odong Latek yali mujaasi wa Kikosi Maalum eyagenda mu maaso n’obuweereza bwe mu maggye mu kibiina kya UNLA oluvannyuma lw’olutalo wakati wa Uganda ne Tanzania . Yasituka ku bwa kapiteeni okutuusa Pulezidenti Milton Obote lwe yagibwa mu buyinza ekibinja kya UNLA mu kuwamba gavumenti ya Uganda mu 1985 . Ku mulembe gwa Pulezidenti omuggya Tito Okello, Odong Latek yakuzibwa n'afuulibwa brigadier n'ateekebwa mu buvunaanyizibwa bwa Gulu . 

Oluvanyuma lw'obuwanguzi bw'eggye lya Yoweri Museveni erya National Resistance Army (NRA) n'okugwa kw'obukulembeze bwa Okello mu 1986, Latek yatandikawo ekibiina kya UPDA. Nga 16 Ogwomunaana 1986, UPDA yatandika okulumbagana ebibinja bya NRA mu ttaka lya Acholi . Wabula UPDA teyasobola kuwamba bantu okuva ku NRA. Oluvannyuma lw’okusisinkana NRA nga 21 Ogwokusatu 1987, General Salim Saleh yalinnya enyonyi ennyonyi n’agenda mu nkambi ya UPDA n’asisinkana Latek, eya yogerwako okuwagira endagaano y'okukuuma emirembe. Wabula mu Gwokutaano UPDA yakyusa Latek n’eteekawo Angelo Okello, abadde aduumira UPDA Division One e Gulu . Okello yassa omukono ku ndagaano y'emirembe nga 3 Ogwomukaaga 1988.  Alipoota eyafulumizibwa mu 1997 egamba nti Latek n'ebitongole bya UPDA ebimuwuliriramu teby'etaba mu nteeseganya z'emirembe ku magezi g'ekiwayi ky'ebyobufuzi ekya UPDA mu Bungereza . 

Olwo Latek n’abagoberezi be beegatta ku ggye ly'abayeekera erya Lord’s Resistance Army okugenda mu maaso n’okulwana. Okusinziira ku kukwatibwa kw'abaduumizi ba LRA  mu Gwomwenda 1987 Latek yasisinkana omukulembeze wa LRA Joseph Kony, eyalonda Latek omuduumizi omukulu ow’amagye ge.  Wabula okusinziira ku eyali omuntu ow’oku lusegere lwa Kony, Odong Latek n’ekibinja ky’abagoberezi be baali bawummudde mu kitundu ekyesudde mu Disitulikiti y’e Kitgum lwe beewuunya amagye ga Kony. Baazingiddwa, Kony n’agumya abaali abalwanyi ba UPDA nti tebagenda kutuusibwako bulabe. Olwo Odong Latek "yayitibwa" okwegatta ku ggye lya Kony. 

Mu Gwekkuminogumu 1989, Odong Latek yattibwa abajaasi ba NRA bwe balumbibwa mu nkambi y’abayeekera e Pawic mu Ssaza ly'e Palabek mu Disitulikiti y'e Lamwo . 

## Ebijuliziddwa

### Emirimu egijuliziddwa

*
Duhaga owe Bunyoro

**Duhaga ow’e Bunyoro** yali **Omukama ow’e Bunyoro** (c. 1731-c.1782).  Omukama ow'e Bunyoro lye linnya eriweebwa abakulembeze b'ennono ab'Obukama bwa Bunyoro-Kitara.

Duhaga yadda mu bigere bya Olimi III - (c. 1710–1731) n’oluvannyuma n’asikirwa Olimi IV - (c. 1782–1786).

## Ebijuliziddwa
Raska Lukwiya

**Raska Lukwiya** (yafa 12 Ogwomunaana 2006) ye yali omukulembeze ow'okusatu mu ddaala ery'oku ntikko mu ggye ly'abayeekera erya Lord's Resistance Army eryatandikibwawo mu Bukiikakkono bwa Uganda . Lukwiya alowoozebwa okuba enzaalwa y’omu Disitulikiti y’e Gulu mu Bukiikakkono bwa Uganda, Lukwiya yaweereza mu lunyiriri nga Brigade General, omumyuka w’omuduumizi w’amagye n’omuduumizi w’amagye mu LRA, ng’eyasembyeyo mu ddaala lya LRA erisinga obunene oluvannyuma lw’eryo eryali mu mikono gya Joseph Kony ne Vincent Otti .

Yali omu ku bakulembeze ba LRA bataano kkooti y’ensi yonna be yasookerako okuwa  ebiragiro eby'okukwatibwa mu Gwomukaaga 2005 era y’avunaanibwa emisango esatu: ogumu ogw'okufuula abantu abaddu ogufuula omusango ogw'okutta abantu ate omusango gumu buli gumu ogw’okuyisa obukambwe n’okulumba abantu baabulijjo ekifuula ebikolobero by’olutalo . 

Yattibwa  mu kulwanagana n'eggye lya gavumenti erya Uganda People's Defence Force nga enteeseganya z'emirembe ezaatabaganyizibwa gavumenti ya Southern Sudan zaali zikyagenda mu maaso. 

## Ebijuliziddwa
Lilian Ruteraho

**Lilian Ruteraho** (yazaalibwa nga 28 Ogwekkumineebiri 1978) musomesa Munnayuganda, munnabyabufuzi era muddukanya w'emirimu. Abaddeko Omubaka wa Pulezidenti owa disitulikiti mu Uganda omuli Kagadi, Rubanda ne Kyegegwa. 

## Okusoma kwe n'obuvo bwe
Lilian Ruteraho yazaalibwa nga 28 Ogwekkumineebiri 1978 eri kitaawe omugenzi Samson Ruteraho ku kyalo Kigaba, mu ssaza ly’e Kasana, mu Disitulikiti y’e Sheema .

Yasomera mu ssomero lya Kasana Primary School. Yeegatta ku Kitagata Secondary School ne Standard High School Zana ku ddaala lya siniya eyookuna. Yeegatta ku Lake Mburo Secondary School ku ddaala lya siniya eyoomukaaga, mu kiseera kino gy’aweereza nga mmemba ku lukiiko lw’essomero.

Oluvannyuma Ruteraho yeegatta ku National Teacher’s College, Kakoba, gye yasomera ebyenjigiriza mu byafaayo n’ebyenjigiriza by’eddiini y’Ekikristaayo. Oluvannyuma, yeegatta ku Makerere University, gye yafunira diguli, oluvannyuma ne yeegatta ku Bishop Stuart University okufuna diguli eyookubiri.

## Emirimu gye
Ruteraho yatandika okusomesa ku Lake Mburo Secondary School oluvannyuma lw’okutikkirwa mu ttendekero ly’abasomesa mu ggwanga. Yafuuka ssentebe w’ekitundu mu disitulikiti y’e Isingiro era ssentebe omukyala ow’ekibiina kya National Resistance Movement (NRM).

Oluvannyuma yavuganya ku ky’okubeera omubaka wa Paalamenti okuva mu Disitulikiti y’e Isingiro, kyokka n’awangulwa.

Mu 2018, Ruteraho yalondebwa nga Resident District Commissioner wa Disitulikiti y’e Kagadi. Yakyusibwa n’atwalibwa muDisitulikiti y’e Rubanda, mu Disitulikiti y’e Kyegegwa n’oluvannyuma n’adda mu Disitulikiti y’e Kagadi. 

## Ebijuliziddwa


## Ebijuliziddwa wabweru wa Wikipedia

* REEBA AHINDUGIRE: Lilian Ruteraho, RDC wa Kagadi, omusajja omulala akola ku nsonga z’abalala
Nasser Sebaggala

**Nasser Ntege Sebaggala** (15 ,Ogwekkuminoogumu 1947 – 26 ,Ogwomwenda 2020) yali musuubuzi era munnabyabufuzi Munnayuganda era nga yali Meeya wa Kampala okuva mu 2006 okutuuka mu 2011. Yali yeesimbawo ku bwapulezidenti era nga teyajjira ku kaada yonna mu kulonda kwa bonna okwa 2006 nga tannavaamu yeegatta ku bwameeya bwa Kampala.

## Ensibuko n’obuyigirize
Yazaalibwa mu Kampala ekibuga ekikulu ekya Uganda nga 15 ogwokuminogumu, 1947. Nasser yafa nga 26 ogwomwenda 2020. 

## Emirimu gye
Oluvanyuma lw’okugobwa kw’Abayindi Idi Amin mu 1972, Nasser Sebaggala yafuna supamaketi eyitibwa UGANTICO ku luguudo lwa Nkrumah omulyango ogwa wansi oguyingira mu minaala gya CHAM egy’akaseera kano  edduuka ly’ebyuma n’engoye ku Kampala Road, oluguudo olukulu mu Kampala. Ebintu bye yali ayagala mu bizinensi byakula oluvannyuma lw’ekiseera. Mu 1998, yatandika emirimu gy’ebyobufuzi bwe yeesimbawo ku kifo kya Loodi Meeya wa Kampala. yaali mukiise mu  Democratic Party, Sebaggala yawangula okulonda okwasooka obutereevu ku bwameeya wa Kampala mu 1998, n’awangula abantu babiri abaali beesimbyewo gavumenti. Kyokka yakwatibwa mu Amerika oluvannyuma lw’emyezi ebiri, mu June 1998, ku misango munaana egy’okufera n’okulimba abakungu ba Kasawo mu Amerika. Mu February 1999, yafuna ekibonerezo kya myezi 15 kyokka n’ayimbulwa ku kakalu ka kkooti mu December 1999. Yaddayo e Kampala mu February 2000 n’ayanirizibwa nnyo  era n’alowooza ku ky’okuvuganya mu kulonda kwa Pulezidenti okwa 2001.  

Mu makkati ga ogwekumminebiri mu 2005, yayawukana n’ekibiina kya Democratic Party (DP), oluvannyuma lw’okukwata ekifo eky’okusatu mu kalulu ka pulezidenti k’ekibiina, Ssebaana Kizito kwe yawangulwa, ne yeewandiisa ng’omuntu eyeetengeredde. Nga wayise wiiki emu, yakyusizza kye yasalawo, n’aggyayo okwesimbawo n’alangirira nti awagira Kizito. Bwe yafiirwa Norbert Mao okuvuganya mu kibiina kya Democratic Party mu 2010, yava mu DP n’atandikawo ekibiina kye. 

## Laba ne

* John Ssebaana Kizito
* Erias Lukwago
* Ekitongole kya Kampala Capital City Authority
* Jennifer Musisi
Samuel Walusimbi

**Samuel Walusimbi** (yazaalibwa 1948) yali muzannyi wa kuliketi  mu Uganda. Yazannya emipiira esatu egya One Day Internationals (ODI) mu World Cup ya cricket mu 1975, ng'akiikirira ttiimu ya cricket eya East Africa .Walusimbi yoomu kubatandika ekibiina kya Wanders cricket club ekyokubiri mu bibiina ebikulu ebya kuliketi mu Uganda . yawangula mu mpaka za kuliketi mu 1993. yali omu ku bazannyi abalambula mu Uganda ne Kenya mu 2005. ​ Mu 2007, yeyali omutendesi wa tiimu ya Uganda.  Mu 2016, Walusimbi yalondebwa ng'omuwanguzi w'engule ya Nile Special-Uganda Sports Press Association Legendary. 

Mutabani we Tendo Mbazzi naye yayingira omuzannyo guno era yazannyira Uganda kuliketi ku mutendera ogw’ensi yonna. 

## Ebiwandiiko ebikozesebwa
Danny Keogh

**Danny Keogh** (3 Ogwokusatu 1948 – 23 Ogwomusanvu 2019)  yali Munnayuganda omuzannyi wa firimu enzaalwa y'e South Afrika nga amanyikiddwa olw'obweereza bwe mu pulogulaamu za ttivvi za South Afrika nga *Known Gods*,  *Interrogation Room*, ne Julius Galt mu *[[:en:Charlie_Jade|Charlie Jade]]* . 

Yazaalibwa nga 3 Ogwokusatu 1948 mu Kampala, Uganda. 

Danny Keogh yazannya nga King Dunchaid mu firimu *[[:en:Northmen:_A_Viking_Saga|ya Northmen: A Viking Saga]]* . 

## Firimu z'eyazannya
 

## Ebijuliziddwa

## Ebijuliziddwa w'abweru wa Wikipedia

* Danny Keogh at IMDb
* Labyrinth-tv.com Danny Keogh Biterekeddwa mu 22 Ogwokusatu 2017 ku Wayback Machine
Francis Miiro

**Francis A. Miiro**, (2 Omwezi ogwomunaana 1934 – 30 Omwezi gwokusatu 2008), yali musawo eyeebuuzibwako mu bujanjabi bw'abakyala abali embuto n’endwadde z'abakyala ez'ekyama mu Uganda, eyaweerezako ng'omukenkufu mu bujanjabi bw'abakyala abali embuto n’endwadde z'abakyala ez'ekyama mu bbanguliro ly'abasawo erya yunivasite ya Makerere ng'era mu kiseera kye kimu akola ng'eyeebuuzibwako omukulu ku bujanjabi bw'abakyala abali embuto n’endwadde z'abakyala ez'ekyama  ku ddwaliro ly'egwanga ekkulu ery'e Mulago eddwaaliro erisomerwamu  abayizi b'ebbanguliro ly'abasawo.  

## Obuvo bwe n'obuyigirizebwe
Miiro yazaalibwa mu ttundutundu lya Buganda ekya Uganda, nga 2 Omwezi ogwomunaana 1934. Yakuzibwa ng'omukatuliki   Bazadde be baali omugenzi Maria Nakiwala Nakayima n’omugenzi Petero Nsubuga. 

Yasomera mu *Kiziba Primary School* mu misomo gye egy'omutendera ogusooka. Oluvannyuma yatwalibwa ku *ssomero lya St. Peter’s Boys School, Nsambya* gye yamalira emisomo gye egya wansi (middle school). Yadda Namilyango College gye yamalira siniya eyokuna  ne siniya ey'omukaaga . 

Mu 1963,yatikkirwa okuva mu yunivasite ya Mumbai   (mu kiseera ekyo eyali yunivasite ya Bombay ), gye yali asomedde obusawo bw'abantu ku sikaala. Yafuna ddiguli esooka eya Bachelor of Medicine and Bachelor of surgery (MBChB) okuva eyo. Oluvannyuma yakola emisomo egiddirira mu Yunivasite ya Queen's Belfast , mu  Belfast, Northern Ireland , gye yafunira ekitiibwa kya  Member of the Royal College of Obstetricians and Gynaecologists (MRCOG) mu 1968. Mu 1975, Yunivasite y’e Makerere yamuwa ddiguli eyokusatu eya Doctor of Philosophy (PhD). 

## Emirimu gye
Yaweebwa omulimu  ng’omusomesa mu by'obujanjabi bw'abakyala abali embuto n'endwadde z'abakyala ez'ekyama ku yunivasite ya Makerere mu bbanguliro ly'abasawo mu 1968. Yalinnya amadaala n’afuuka pulofeesa mu kitongole ekisomesa ku bujanjabi bw'abakyala ab'embuto n'endwadde z'abakyala ez'ekyama mu bbanguliro ly’abasawo era eyeebuzibwako omukulu ku bujanjabi bw'abakyala ab'embuto n'endwadde z'abakyala ez'ekyama mu ddwaaliro ly’ebbanguliro ly'abasawo.  

Mu myaka gya 1990 ne ku ntandika y’emyaka gya 2000, yeeyakulemberamu  okunoonyereza mu kugezesebwa  kw'amalwaliro nga Yunivasite y’e Makerere yali kifo ekisomerwamu. Okunoonyereza kuno kwalaga nti eddagala lya Nevirapine likola bulungi mu kuziyiza okusiiga kw'akawuka ka sirrimu okuva mu maama okudda ku mwana eyakazaalibwa .  Miiro ne banne baasobola okulaga okukendeera kwa bitundu 50 ku buli 100 mu kusiigibwa nga bazaala eri abaana abazaalibwa bamaama abalina akawuka ka siriimu mu bbanga lya mwaka gumu okuva maama wafunira olubuto okutuusa lwazaala , nga ba maama baweebwa ddoozi emu eya Nevirapine mu kiseera ky'okuzaazla. 

## Obulwadde n’okufa
Yafa nga 30 Omwezi ogwokusatu 2008 mu ddwaliro lyeggwanga ekkulu e Mulago ,nga yafa  kirwadde kya kkookolo w'akalulwe ku myaka 73. Yalina  omukyala n’abaana abakulu kkumi n’omu n’abazzukulu munaana. 

## Laba ne

* Ebyenjigiriza mu Uganda
* Sebastian Kyalwazi
* Amabanguliro g'obusawo

## Ebijuliziddwa

# 
# 
# 

## Ebijuliziddwa wabweru wa wikipedia

* Ebitabo bya Sayansi ku Resecrchgate
Justinian Tamusuza

**Justinian Tamusuza** (yazaalibwa 1951) Munnayuganda omuyiiya w'ennyimba za kadongo kamu .

Ennyimba ze zigatta ennyimba za Uganda eza kadongo kamu n'ennyimba z'abazungu.  Amanyiddwa nnyo olw'endongo eyateekebwamu mu luyimba lwe nga yateekebwamu Kronos Quartet ku CD yaabwe eya 1992 *[[:en:Pieces_of_Africa|Pieces of Africa]]*, erimu ennyimba z'abayimbi musanvu Abafirika.  Ennyimba ze zayimbiiddwa aba Imani Winds . 

Tamusuza yazaalibwa mu Kibisi .  Okutendekebwa kwe okwasooka kwali mu nnyimba z’ekinnansi eza Baganda . Abasomesa be abaasooka kwaliko Reverend Anthony Okelo ne Kevin Volans mu Queen's University Belfast mu Belfast, Northern Ireland .  Yafuna diguli ye eya PhD mu kuyiiya mu Northwestern University, gye yasomera ne Alan Stout .  

Yasomesaako mu Ssettendekero wa Makerere mu Kampala, Uganda,  nga kwotadde ne mu yunivasite ya Northwestern.

Ennyimba ze zafulumizibwa ekitongole kya International Opus. 

## Ebijuliziddwa

## Ebijuliziddwa w'abweru wa Wikipedia

* Justinian Tamusuza omukutu omutongole
* Omuko gwa Justinian Tamusuza okuva ku mukutu gwa International Opus
Bertrand Besigye

**Bertrand Besigye** (yazaalibwa 24 Ogwekkumi 1972 mu Kampala, Uganda ) muwandiisi wa bitabo mu Norway. Yasooka mu 1993 n'ekitabo ky'ebitontome ekya *Og du dør så langsomt ku du tror du lever*, eky'amuwanguza Tarjei Vesaas' debutantpris .

## Ensengeka y’ebitabo by'eyawandiika

* *Og du dør så langsomt ku du tror du lever* &#x2013; ebitontome, 1993
* *Krystallisert sollys* &#x2013; ebitontome, 2003
* *Svastikastjernen* &#x2013; ekitabo, 2004
* *Og Solen Tilber Ingen Andre Guder Enn Sin Egen Styrke* &#x2013; bitontome, 2010.

## Ebijuliziddwa

* Bertrand Besigye mu NRK Forfatter
* Omuyimbi Bertrand Besigye mu Dagbladet Forfatter
* Bertrand Besigye olupapula lw'amawulire olwaAftenposten Alex
Emmanuel Lumu

**Emmanuel Bijjugo Sajjalyabene Lumu** (Omwezi ogwokubiri 1916 – 11 Omwezi ogwekumi n'ebiri  2019) yali munnayuganda omusawo era munnabyabufuzi .

## Obuto bwe
Emmanuel Bijjugo Sajjalyabene Lumu yazaalibwa mu Mwezi gwakubiri 1916 mu  Komamboga mu Uganda. Yeeyali omwana ow'omukaaga ku baana ekkumi aba Mikaili Sajjalyabene ne Hannah Nalwoga. Oluvannyuma lw’okufuna okusoma kwe  okw'omutendera ogusooka , Lumu yeewandiisa mu King’s College, Budo mu 1933. Mu 1938, yeewandiisa mu yunivasite ya  Makerere . Wadde yayagala kusoma bwa yinginiya, Lumu yateekebwa mu bbanguliro ly'abasawo.  Mu nkukutu yagendanga mu bibiina by'obwa yinginiya bweyali tannakwatibwa abaddukanya emirimu. Ng'atikkiddwa mu 1945 ne ddiguli mu busawo, yaweereza emyaka ebiri ng’omuyizi atendekebwa bweyali tannaweebwa mulimu ku ddwaliro ly'Arua ng'omusawo omuyambi. Yazzaako okukolera ku ddwaaliro e Gulu n’oluvannyuma mu ddwaaliro ly'e Mulago mu Kampala. 

## Omulimu gw’ebyobufuzi
Lumu yaweereza ng'omubaka ku lukiiko lwa 1961 olwa ssemateeka wa Uganda . Yalondebwa okugenda mu paalamenti ya Uganda mu 1962  mu kifo ekikiikirira Kyadondo.  Ng'ebula mbale Uganda efune obwetwaze, olukiiko lw'eggwanga lwalonda Lumu okukulembera minisitule y'eggwanga ey'ebyobulamu. Lumu yateebereza nga omukwano gwe ne Kabaka wa Buganda, Mutesa II, gwagatta  ku kulondebwa kwe. 

N'obwetwaze bwa Uganda, Lumu yafuuka minisita w'ebyobulamu mu kabineti ya ssaabaminisita Milton Obote . Yateeka essira ku kukola enteekateeka y’eggwanga namutaayiika ey’okugaziya obuweereza bw'ebyobulamu mu ggwanga lyonna. Ng'okusinga yeesigamye ku bakozi abakugu, yatumbula enteekateeka y’okutondawo amalwaliro mu bitundu  agasindikibwa abalwadde abajulidde mu bbanga lya myaka 10. 

Nga 25 Omwezi  ogusooka  1971, Idi Amin yateekateeka okuwamba ,n’amamulako Obote n’eyeddiza obuyinza .Yayimbula Lumu wamu n'abasibe b'ebyobufuzi abalala 54 oluvannyuma lw'ennaku ssatu. 

## Obulamu obw’oluvannyuma
Oluvanyuma lw’okuyimbulwa mu kkomera, Lumu yaggulawo akalwaliro mu Mengo Kisenyi, ke yaddukanya okutuusa mu 1996. Okumala ekiseera yaddukanya ne galagi eyazzangawo n’okuddaabiriza mmotoka enkadde.  Okulumirizibwa nti yafuna eby'obugagga mu ngeri etali mu mateeka  mu disitulikiti za Kampala ne Mukono byamuleetera okuyitibwa okuwa obujulizi mu kakiiko k’ebyettaka mu 2018 mu kulabikako kwe okwasembayo mu lujjudde.   Ng'abomumaka ge  bakyakola enteekateeka okujaguza amazaalibwa ge ag’emyaka 104, Lumu yalwala bweyafuna ekifuba ekikololwa ne lubyamira naafa nga 11 Omwezi ogwekkumi n'ebiri 2019 mu maka ge e Bakuli, mu ggombolola y’e Rubaaga mu Kampala. 

## Ebijuliziddwa

# 
# 
# 
# 

## Emirimu ejijuliziddwa

*
Ali Kavuma

**Ali Kavuma** (yazaalibwa 30 Omwezi gwokutaano 1967)  . munnayuganda omusituzi w'obuzito .Yavuganya mu mizannyo gya Summer Olympics eggya 1988 era ne Summer olympics za 1996

## Ebijuliziddwa

#
James Makumbi

**James Makumbi** (yazaalibwa 12 Ogwomwenda 1942 – 8 Ogwoluberyeberye 2018) yali musawo era munnabyabufuzi Munnayuganda.

Yamala ebbanga ng’akola mu ddwaaliro lya Mulago National Referral Hospital mu Kampala, nga tannalondebwa ku bwa Minisita w’ebyobulamu. Mu Gwokubiri 1995, mu kiseera we yabeerera minisita w’ebyobulamu, Makumbi yawambibwa amagye ga Federal Democratic Alliance n’ayimbulwa oluvannyuma lw’ennaku ssatu. Olwo Makumbi n’akiikirira Baale mu Paalamenti okutuusa mu 2001, lwe yawangulwa Sulaiman Madada. Eggye lya Uganda People's Defence Force olwo ne lilonda Makumbi ng'omu ku bakiise b'egyye ekkumi mu paalamenti ey'omunaana, mu ofiisi wakati wa 2006 ne 201. Yafa nga 8 Ogwoluberyeberye 2018, mu ddwaaliro e Kayunga.

## Ebijuliziddwa
Muhamed Kizito

**Sande Muhamed Kizito** (yazaalibwa 17 Ogwekkumi 1974) Munnayuganda, mukubi w'abikonde owa light flyweight . Yakiikirira eggwanga lye erya Afrika mu mizannyo gya 2000 Summer Olympics  mu Sydney, Australia, gye yawangulwa mu lawundi esooka nga yawangulwa Ivanas Stapovičius owa Lithuania. Yakazibwako erinnya lya "Sunday" yawangula omudaali gwa zaabu mu buzito bw'abasajja obutono ( &#x2013; 48&nbsp;kg) division mu mizannyo gya  1999 All-Africa Games .

## Ebijuliziddwa

* ebijuliziddwa ku byemizannyo
Mwanga I of Buganda

**Mwanga I [[:en:Kabaka_of_Buganda|Sekabaka]]**w’Obwakabaka bwa Buganda okuva mu 1740 okutuuka mu 1741. Yali Kabaka wa Buganda ow’amakumi abiri mu ssatu (23).

## Okutuuzibwa ku Nnamulondo
Ono yali mutabani omukulu w'Omulangira Musanje Golooba . Maama we yali Nabulya Naluggwa ow’ekika ky’e Ndiga, mukyala wa kitaawe owookubiri. Yatuuzibwa ku Nnamulondo oluvannyuma lw’okufa kwa kitaawe we, Kabaka Mawanda Sebanakitta, mu 1740. &#x5B; **' &#x5D;</sup>

== Ekiseera ==
Mwanga I ne baganda be ba Kabaka ba Buganda abaasooka okugenda e Nnagalabi (oluvannyuma eyatuumibwa erinnya Budo) ku mikolo gy’amattikira. Ba Kabaka abaasooka baali bagenze Nankere ku mukolo ogwasembayo era ogwakakasibwa ddala.

Abamu ku baserikale b’eggwanga abakulu mu kiseera ky’obufuzi bwe kuliko; 


== Obulamu bw’obufumbo ==
Amanyiddwa nga eyawasa abakyala bataano (5): 

* Najjuma muwala wa Natiigo, ow’ekika ky’o Lugave
* Nakabugo muwala wa Mugema ow'ekika kye Nkima
* Naabakyaala Nakiwala, Omubikka, muwala wa Semwanga, ow’ekika ky’e Ng'onge
* Nalubowa muwala wa Segiriinya ow'ekika ky'Ab'engo
* Namakula muwala wa Mpinga ow’ekika ky’o Lugave

== Ensonga ==
Awandiikiddwa nti yazaala abaana basatu (3) ab’obulenzi:

* Omulangira (Omulangira) Mulage, nga nnyina yali Najjuma. Yafuuka Sabaddu eri abambejja.
* Omulangira (Omulangira) Kiwanuka, nga nnyina yali Nakabugo
* Omulangira (Omulangira) Nkondoggo, nga nnyina yali Namakula

== Emyaka egisembayo ==
 
Kabaka Mwanga I Sebanakitta yattibwa **Nkunnumbi''', nga yeesasuza olw’okutta mutabani we, nga mu mwaka gwa 1741. Yasooka kuziikibwa e Meerera. Mu 1860, ebisigalira bye byasimibwa ne biddamu okuziikibwa e Kavumba mu Busiro.  Yasikirwa muganda we Omulangira Namuggala Kagali .

## Engeri gyebasikamu

## Laba ne

* Kabaka wa Buganda

## Ebijuliziddwa

## Ebijulizidwa wabweru wa wikipedia

* Olukalala lwa Bassekabaka ba Buganda
Mwanga I owa Buganda

**Mwanga I** Kabaka w’Obwakabaka bwa Buganda okuva mu 1740 okutuuka mu 1741. Yali Kabaka wa Buganda ow’amakumiabiri mu abassatu (23).

## Okutuuzibwa ku Nnamulondo
Ye yali mutabani omukulu ow'Omulangira Musanje Golooba . Maama we yali Nabulya Naluggwa ow’ekika ky’e Ndiga, mukyala wa kitaawe owookubiri. Yalinnya ku Nnamulondo oluvannyuma lw’okufa kwa kojja we, Kabaka Mawanda Sebanakitta, mu 1740.

## Obukulembeze bwe
Mwanga I ne baganda be be ba Kabaka ba Buganda abaasooka okugenda e Nnagalabi (oluvannyuma eyatuumibwa erinnya Budo) ku mikolo gy'abwe egy’okutuuzibwa ku ntebe. Ba Ssekabaka abaasooka baali bagenda Nankere ku mukolo ogusembayo era ogusinga obukulu ogw’okukakasa.

Abamu ku bakungu b'olubiri mu kiseera ky'obukulembeze bwe mwalimu; 

## Obulamu bwe obw’obufumbo
Ky'awandiikiba nti yawasa abakyala bataano (5): 

* Najjuma muwala wa Natiigo, ow’ekika ky’oLugave
* Nakabugo muwala wa Mugema ow'ekika ky'e Nkima
* Naabakyaala Nakiwala, Omubikka, muwala wa Semwanga, ow’ekika ky’e Ngonge
* Nalubowa muwala wa Segiriinya ow'ekika ky'e Ngo
* Namakula muwala wa Mpinga ow’ekika ky’o Lugave

## Ensonga endala
Kyawandiikibwa nti yazaala abaana basatu (3) ab’obulenzi:

* Omulangira Mulage, nga nnyina yali Najjuma. Yafuuka Sabaddu eri abambejja.
* Omulangira Kiwanuka, nga nnyina yali Nakabugo
* Omulangira Nkondoggo, nga nnyina yali Namakula

## Emyaka gye egy'oluvannyuma
 

Kabaka Mwanga I Sebanakitta yattibwa **Nkunnumbi**, mu kuwoolera olw’okutta mutabani we, nga mu mwaka gwa 1741. Yasooka kuziikibwa e Meerera. Mu 1860, ebisigalira bye byasimibwa ne biddamu okuziikibwa e Kavumba mu Busiro.  Yasikirwa muganda we Omulangira Namuggala Kagali .

## Engeri ba Kabaka gye baali beddiringana

## Laba ne

* Kabaka wa Buganda

## Ebijuliziddwa

## Ebijuliziddwa w'abweru wa Wikipedia

* Olukalala lwa Bassekabaka ba Buganda
Eliphaz Maari

**Eliphaz Maari** (yazaalibwa 1954) mulabirizi Omukulisitaayo / Omupolotesitante eyaweereza mu Uganda :  yeeyali Omulabirizi Omuyambi owa Kampala okuva mu 1997 okutuuka mu 2004.  Era yeeyali akulira  yunivasite ya Uganda Christian University . 

## Ebijuliziddwa

# All Africa
# Anglican News
# "Anglican Communion in Crisis: How Episcopal Dissidents and Their African" Hassett, M.K. p217: New Jersey; Princeton University Press; 2009
Abdul Nadduli

**Al hajji Abdul Nadduli** (yazaalibwa nga 22 Ogwekkumineebiri 1942) Munnayuganda munnabyabufuzi azaalibwa mu Disitulikiti y'e Nakaseke. Yaliko Minisita wa guno na guli mu Kabineeti ya Uganda. Yalondebwa ku kifo ekyo nga 6 Ogwomukaaga 2016, ekifo kye yaweerezaamu  okutuusa nga 14 Ogwekkuminebiri 2019.

## Laba ne

* Kabineeti ya Uganda
* Palamenti ya Uganda

## Ebijuliziddwa
Morris Ogenga Latigo

**Morris Ogenga Latigo** Munnayuganda pulofeesa w’ebyobulimi, Munnabyanjigiriza era munnabyabufuzi mu kibiina kya Forum for Democratic Change (FDC) nga yaliko omukulembeze w’oludda oluvuganya gavumenti mu Ppaalamenti ya Uganda okuva mu 2006 okutuuka mu 2010.  

## Obulamu bwe n’emirimu gye egy’ebyobufuzi
Latigo ava mu Bukiikakkono bwa Uganda erao yalondeddwa ku palamenti ng'akiikirira ekitundu ky'Obukiikakkono bwa Agago ku tikiti ya FDC . Okuva mu 2006 okutuuka mu 2010, yaliko omukulembeze w’oludda oluvuganya gavumenti mu palamenti. Yava mu kibiina kya FDC mu 2020 oluvannyuma lw’okulemererwa okufuna tikiti y’ekibiina okuddamu okwesimbawo ku kifo ky’omubaka w'Obukiikakkono bwa Agago mu palamenti ng’ayogera ku FDC n’ebibiina by’obufuzi ebirala byonna mu Uganda nga “ebiwunya”. Olwo n’alangirira nti agenda kwesimbawo ku kifo kya Palamenti eky'Obukiikakkono bwa Agago ku bwa nnamunigina. 

Mu Gwolubereberye 2019, Latigo yagwa ku kabenje k’emmotoka bwe yali agenda mu kibuga ky’ewaabwe mu Bukiikakkono bwa Uganda mmotoka ye n’etomera bbaasi eyali ejja naye n’awona akabenje ako.   Guno gwali mulundi gwakuna ng’afuna akabenje k’emmotoka. Mu Gwekkumi 2009, ne mu Gwolubereberye 2011, Latigo yawona obubenje obwali bumusse ku luguudo oluva e Kampala okudda e Gulu. Nga 30 Ogwolubereberye 2018, mmotoka ye yatomera loole eyali esimbiddwa e Kakooge mu disitulikiti y’eLuweero ku mabbali g’oluguudo oludda e Kampala. 

## Ebijuliziddwa
Maxwell Akora

**Maxwell** **Ebong Patrick** **Akora** (yazaalibwa nga 31 Ogwomunaana 1965). Munnayuganda munnabyabufuzi era mmemba wa ppaalamenti akiikirira essaza ly'eMaruzi mu disitulikiti y'eApac nga akozesa tikiti ya Uganda People's Congress (UPC).

## Obuto bwe n'okusoma kwe
Akora Mukulisitaayo . Yafuna diguli esooka mu by’obusuubuzi okuva mu yunivasite ya Makerere ne diguli eyookubiri mu by’obusuubuzi okuva mu yunivasite y’eCambodia .   &#x5B; ** &#x5D; Mu 2019, Akora yeerangirira ng’akulira ekika ky’Oyima ng’akozesa ebirango by’emikutu gy’amawulire nga bilangirira okutuuzibwa kwe kyokka abakulu b’ekika ne bamwegaana nga balabula ab’ekika obutabeerayo ku mukolo. 

## Omulimu gwe ogw’ebyobufuzi
Akora yalondebwa ku palamenti ng’akiikirira Essaza lya Maruzi mu kibiina kya UPC. Aweerereza ku bukiiko okuli ak'eby’empuliziganya amawulire ne tekinologiya, eby’ensimbi, okuteekerateekera, naak'enkulaakulana y’ebyenfuna. Yalondeddwa mu kakiiko ka sectoral committee ng’omumyuka wa Ssentebe w’akakiiko akavunaanyizibwa ku by’empuliziganya ne Tekinologiya, ng’omumyuka w’omubaka w'Obukiikakkono bwa Tororo, Annet Nyakecho. Bammemba b’ekibiina kye eky’ebyobufuzi, UPC mu palamenti beekalakaasa olw’okulondebwa okwo  kubanga ekifo ekyo kyali  kyaterekebwa nga ky'akibiina ekiri mu buyinza mu palamenti y’ebibiina.

## Ebijuliziddwa
Joseph Kagimu

**Joseph Kagimu** (yazaalibwa 5 Ogwomukaaga 1945) muzannyi wa field hockey Munnayuganda. Yavuganya mu mpaka z'abasajja mu mpaka za  Olympics egy'omu musana mu 1972 . 

## Ebijuliziddwa

## Ebijuliziddwa wabweru wa wikipedia

* Joseph Kagimu at Olympedia
Amos Okot

**Amos John Okot** Munnayuganda,musumba, munnabyabufuzi era mmemba mu Paalamenti ya Uganda akiikirira Agago ey'Obukiikakkono ku tikiti y'ekibiina kya National Resistance Movement (NRM). Yasooka kulondebwa mu 2011 mu Paalamenti ey’omwenda, kyokka n’alemererwa okuddamu okulondebwa mu 2016. Yaddamu okulondebwa mu Paalamenti mu kulonda kwa bonna okwa 2021.    

## Emulimu gye ogy'ebyobufuzi
Okot emirimu gye emikulumu byobufuzi gy'atandika mu 2011, bwe yawangula ekifo ky'omubaka akiikirira Agago ey'Obukiikakkono mu Paalamenti ya Uganda ey’omwenda, ng’adda mu bigere by’omukulembeze w’oludda oluvuganya gavumenti mu Paalamenti Ogenga Latigo. Yafuna okusoomozebwa mu by'obufuzi nga 18 Ogwokubiri 2016, bwe yawangulwa mu kalulu akaali kamutwala mu Paalamenti ey’ekkumi ng’avuganya ne, Ogenga Latigo eyafuna obululu 14,079 ate Okot naafuna obululu 10,420.   Okot yawakanya ebyava mu kulonda mu kkooti ng’alumiriza okugulirira abalonzi, okutyoboola erinnya n’obutagoberera mateeka ga Paalamenti ag’okulonda ng'avunaana Ogenga Latigo n’akakiiko k’ebyokulonda kyokka n’alemererwa okukakasa ensonga ze era n’agobwa saako n'okuliyirira.   Oluvannyuma Okot yakomawo mu by'obufuzi mu kulonda kwa bonna okwa 2021 era ne yeddiza ekifo ky'omubaka mu Paalamenti akiikirira Agago ey'Obukiikakkono okuva ku Latigo eyali amuwangudde mu 2016.

## Ebijuliziddwa
Jitendra Patel

**Jitendra Patel** (yazaalibwa 26 Ogwekkuminogumu 1945) nzaalwa ya Uganda eyali omuzannyi wa cricket era nga yazannyira ttiimu ya cricket eya Canada .  Muteebi w'omukono ogwa kkono era muwuwuttanyi wa kkono owa Orthodox, Patel yazannya emipiira esatu egy'ensi yonna egy'olunaku olumu mu World Cup ya 1979, era nga kw'otadde n'okukiikirira eggwanga mu mpaka za ICC Trophy eza 1979 .
James Makubuya

**James K. Makubuya** yazaalibwa Gayaza mu Disitulikiti y'e Wakiso, Uganda mukugu mu by'ennyimba z'amawanga, mukubi w'ebivuga, muyimbi, muzinyi, era mukubi w'ennyimba z'abayimbi. Akuba ebivuga by’ekinnansi ebiwerako okuva mu bitundu bya Uganda eby’enjawulo, omuli *[[:en:Endongo|endongo]],* *[[:en:Adungu|adungu]]*, *[[:en:Endingidi|endingidi]]*, *[[:en:Amadinda|amadinda]],* *[[:en:Akogo|akogo]]*, n**[[:en:Engoma|engoma.]]''

== Obuto bwe ==
Makubuya yazaalibwa mu kibuga Gayaza ekisangibwa mu kilomita 30 okuva e [[:en:Kampala|Kampala]], okumpi [[:en:Lake_Victoria|n’ennyanja Nnalubaale,]] mu kitundu kya [[:en:Buganda|Buganda]] mu Uganda), era ava mu lubu lw[[:en:Baganda|'abaganda]] .

== Okusoma kwe ==
Alina diguli esooka mu by’okuyimba n’ebiwandiiko by’Olungereza okuva mu [[:en:Makerere_University|yunivasite y’e Makerere]] mu Kampala mu Uganda (1980); diguli ey'okubiri mu nnyimba z'obugwanjuba n'okusomesa ennyimba okuva mu [[:en:Catholic_University_of_America|Catholic University of America]] mu [[:en:Washington_D.C.|Washington DC (]]1988), ne Ph.D. mu by’ennyimba z’amawanga okuva mu [[:en:University_of_California,_Los_Angeles|Yunivasite y’e California, Los Angeles]] (1995). 

Okunoonyereza kwe okusinga kwesigama ku kunoonyereza ku bivuga eby'enjawulo nga mu kino awandiise empapula nnyingi ez’abayivu, omuli okunoonyereza okugeraageranya ku bivuga by'Obuvanjuba bwa Afrika eby'enjawulo nga endongo, adungu n'endingidi

== Omulimu gwe ==
Asomesezza mu ttendekero lya [[:en:Massachusetts_Institute_of_Technology|Massachusetts Institute of Technology]] (1996–2000), gye yatandikawo ekibiina ky'abayimbi,  era muyambi wa Pulofeesa wa Music mu [[:en:Wabash_College|Wabash College mu Crawfordsville, Indiana]], gy’akulira ekibiina ky'abayimbi ekya WAMIDAN. 

Makubuya ayimba ennyimba [[:en:Cross-cultural|ezigerageranya obuwangwa]]  obw'enjawulo n'omuyimbi w'ekika kya ''[[:en:Pipa|pipa]]'' Omuchina [[:en:Wu_Man|Wu Man]] . Oluyimba lwe olw**Abadongo*, *olw'endongo*, *mbuutu*, olw'alimu ebivuga eby'omulembe lw'ayimbibwa omuyimbi w'ekibiina kya [[:en:Kronos_Quartet|Kronos Quartet]] mu yunivasite y'e California.

Yajwata ennyimba ze ssatu ku CD era alabika ng’omuyimbi omugenyi ku ( *Wu Man and Friends*, 2005) ey'okuna. Ennyimba ze zibadde zizannyibwa mu firimu eziwerako omuli *Mississippi Masala* (1991). 

== Ebiwandiiko ==

* Makubuya, James (1995). "Endongo: Omulimu n'amakulu g'oluyimba lwa Baganda Bowl Lyre mu Uganda." Los Angeles, California: Yunivasite y’e California, Los Angeles. Ph.D. dissertation (omulimu gw’okukola dissertation).

== Ennyimba ze ==

* 1993 - *Ekibiina kya Uganda Tropical Beat I*
* 1989 - *African Odyssey* ( [[:en:Music_of_the_World|ennyimba z'ensi yonna )]]
* 1998 - *Taata Wange*
* 2000 - *Watik, Watik: ennyimba okuva mu okuva mu Uganda* . [[:en:Music_of_the_World|Omuziki gw'ensi yonna]]
* 2005 - *Wu Man ne mikwano gye'' . Ensala y’Ekkubo ery’Ennono.

## Ebijuliziddwa
Svend Bayer

**Svend Bayer** (yazaalibwa 2 Ogusooka 1946  mu Uganda eri abazadde aba Denmark   ) Mungereza Omudaaki mubumbi w'ebintu eby'enajwulo eyayogerwako Michael Cardew nga "omuyizi we asinga." 

Bayer yakulira mu Tanganyika era yavumbula  eby’okubumba bwa yali aky’asoma ku kunoonyereza ku bifo n'enkolagana wakati w'abantu n'obutonde saako n’ebyenfuna mu yunivasite y’e Exeter  okuva mu 1965 okutuuka mu 1968. Yatandika okukola ng’omuyizi mu Wenford Bridge Pottery ne Michael Cardew mu 1969.   Mu 1972 yeegatta ku kkampuni y'ababumbi eya Brannam Pottery e Barnstaple, gye yakolera nga omukasusi w'ebbumba okumala omwaka mulamba. Ono ayogerwako ng'oboolyawo asinga mu babumbi okukola ku Wenford Bridge, era ensuwa ze ennene zigambibwa okubeera nti "za maanyi nnyo". 

Oluvannyuma lw’okutambula mu Far East, Asia ne Amerika, yatandikawo edduuka lye mu Sheepwash Beaworthy, Devon mu 1975.

Akozesa ebbumba ekika kya ball clays erya North Devon era n’akuba eky'okero ky'ebbumba kye n’enku. Amanyikiddwa nnyo mu kubumba n'okuwunda ebintu ebiteekebwa mu nyumba n'ensuwa ennene ddala ez'omunnimiro. 

Bayer eyolesezza nnyo mu Bulaaya, Middle East, North America, Australia ne New Zealand. 

## Ebijuliziddwa
Albert Ssempeke

**Albert Ssempeke** yali muyimbi amanyiddwa nnyo mu kuyimba ennyimba ez'ebivuga eby'ekinnansi. Era yali muyimbi wa Sekabaka wa Buganda agambibwa okubeera Mutesa II owa Buganda . Alubaamu ya Albert *Ssempeke!* ya nyimba ez'omulembe nga Buganda tenafuna meefuga gaayo.

Ku myaka 11, Albert yatandika okukuba entongooli ey'endere. Yayigirizibwa abakugu b’amaloboozi abakungu era n'atutumuka ng'omuyimbi ow'oku kooti. Mu nnyimba ze yagattako endongo, engoma, n’ennanga ya kiganda ey’emiguwa munaana. Oluvannyuma lw’obwakabaka bwa Buganda okusatululwa Milton Obote, omuziki gw’obwakabaka gwakendeera kubanga bangi baagaana okugukuba. Obufuzi bwa Idi Amin bwabuviirako okwongera okukendeera abantu bangi bwe badduka. Emyaka gya 1980 we gyatuukira, abantu abasinga baali beerabira ennyimba z’obwakabaka oba ne bafa, ekyaleka Albert ng’omu ku bayimbi b’obwakabaka abaasembayo, ekyamufuula ow’enjawulo eri abakugu mu by’ennyimba z’obuwangwa . Mu 1987, yayitibwa Peter Cooke okubeera *Omuyimbi mu kitundu mwebasula* mu Yunivasite ye Edinburgh .

## Ebijuliziddwa

* Kafumbe, Damascus Abayimbi b’Obwakabaka ba Kabaka mu Buganda-Uganda: Omulimu gwabwe n’amakulu gaabwe ku mulembe gwa Ssekabaka Sir Edward Frederick Muteesa Ii (1939-1966) . Yunivasite y’essaza ly’e Florida DigiNole Commons, Ebbaluwa ez’ebyuma, Ebiwandiiko n’Ebbaluwa, 2006.

## Ebiyungo eby’ebweru

* [ Omuziki gwonna]
* WOMAD ebikwata ku bulamu bw'omuntu
* A tribute to Albert Ssempeke Ate era, osobola okuwuliriza wano samples okuva mu album ye.
Joseph Hutchinson

**Sir Joseph Burtt Hutchinson** FRS  (21 Ogwokusatu 1902 – 16 Ogusooka 1988) yali mukugu mu by’obulamu Omungereza. Yali pulofeesa omukenkufu mu by'obulimi (Professor of Agriculture) mu yunivasite y’e Cambridge okuva mu 1957 okutuuka mu 1969.

Yakola nga pulezidenti w'ekitongole kya The Uganda Society wakati wa 1952 ne 1953

## Ebimukwatako
Yasomera mu ssomero lya Bootham School,  York ne mu St John's College, Cambridge . Yalondebwa okuba Fellow of the Royal Society mu Gwokusatu 1951   era yaweebwa omudaali gwa Royal Medal mu 1967 " *Mu kusiima omulimu gwe ogw'ekitiibwa ku buzaale n'enkulaakulana y'ebimera-birime ng'ajuliza nnyo ppamba.* " 

Ekiwandiiko kye eky'okwesimbawo ku FRS kyagamba nti: *"Ebikolwa bye bya njawulo nnyo mu kunoonyereza ku kwongera omutindo gwa ppamba ogufulumizibwa okusinziira ku nsigo n'ebiwandiikibwa ku bimuli eby'enjawuo. Omulimu gwe agukolera  mu kugobelera ennono z'abakozi ba, olw'okutegeera okw'enjigiriza okw'ekitalo, okugatta n'enkola ey'ekikugu." yateeka Ppamba mu birime ebisinga okusomesebwa, mu birime ebirimibwa mu nsi yonna Olw’omulimu gwe ogw’obuzaale, nga kw’ogasse n’okunoonyereza okw’enjawulo okuva mu nsi yonna ku birime by’omu nnimiro (naddala Ppamba), mu West Indies, Buyindi ne Afrika, emisingi gya ssaayansi mu kwongera omutindo gw'ebimera mu ngeri ey’omugaso ginywezeddwa nnyo."*  Yali pulezidenti wa The Uganda Society mu 1952–1953. 

Yaweebwa ekitiibwa ekiweebwa Abangereza abasukkulum mu 1956.  Yakubiriza olukiiko lw'ekibiina kya British Association olwatuula mu 1966.  Yafa nga 16 Ogusooka 1988.

## Ebijuliziddwa
Ezekiel Tenywa Wako owa Busoga

**Omutaka Ezekiel Tenywa Wako** yali Kyabazinga wa Busoga eyasooka era y'alinnya ku Nnamulondo nga 11 Ogwokubiri 1939. 

## Ebijuliziddwa
Okugya n'okugwa kwa Idi Amin

***Okugya n'okugwa kwa Idi Amin***, era ekimanyikiddwa nga ***Amin: The Rise and Fall***, firimu ekwata ku bulamu bweeya 1981 eya dayilekitingibwa Sharad Patel era nga yazannyibwa Joseph Olita nga Idi Amin . Olita era yazannya nga Amin mu firimu ya *[[:en:Mississippi_Masala|Mississippi Masala]]* eyafulumizibwa mu 1991 .
Michael Kawalya Kagwa

**Michael Hamilton Kawalya-Kaggwa** yali *[[Katikkiro wa Buganda|Katikiro]]* (katikkiro) w’Obwakabaka bwa Buganda  okuva mu 1945 okutuuka mu 1950. Yafa nga 9 ogwomwenda 1971 yaleka amaka  omuli nnamwandu, Mukyala Olive Amelia Kawalya Kaggwa (ow’ekitiibwa mu Ghana) ne batabani be babiri. Taata wa Kawalya Kaggwa, Apollo Kaggwa, yali *Katikkiro* ow'amaanyi era nansangwa mu Buganda.  

## Ebiwandiiko ebikozesebwa
Shaban Bantariza

**Shaban Bantariza** (1963 – 27 Ogw'ekkumi 2020) yali Colonel mu ggye lya Uganda People's Defence Force (UPDF).  Yaliko amyuuka dayirekita wa Uganda Media Center era omumyuka w'omwogezi wa gavumenti, okuva mu Ogw'omukaaga 2015.   

## Ebyafaayo n'obuyigirize
Bantariza yazaalibwa mu Disitulikiti y’e Mitooma mu  bendobendo ly'amaserengeta, nga mu mwaka gwa 1963. Yasomera mu ttendekero lya St. Leo’s, Kyegobe, e Fort Portal, mu Disitulikiti y’e Kabarole okusoma O-Level. Oluvannyuma yeegatta ku b’oluganda Abakatoliki, gye yatendekebwa ng’omusomesa owa pulayimale.

Bwe yali asoma emisomo mu yunivasite y’e Makerere mu 1985, yagisuulawo n’ayingira eggye lya National Resistance , eryakulemberwa Yoweri Museveni . Yagenda mu nkambi ey’abayeekera mu kitundu ky’e Kabarore, wansi w’ensozi eza Rwenzori. Era yasomera era n’atikkirwa mu ttendekero lya Uganda Senior Command and Staff College, ng’amaze okusoma omusomo gw’abaduumizi abakulu ogusomebwa buli mwaka mu ttendekero lino. 

## Emirimu
Bantariza yaweereza ng’omwogezi wa UPDF okuva mu 2000 okutuuka mu 2002 n’okuva mu 2003 okutuuka mu 2006.  Okumala ekiseera, nga Ogw'okubiri 2009 tannatuuka, Bantariza, ku ddaala lya lieutenant colonel, yaweereza ng’omuduumizi w’essomero lya Oliver Tambo Leadership School,  e Kaweweta, Disitulikiti y’e Nakaseke, mu bendobendo ly'amasekkati ga Uganda .  Nga 26 Ogw'okubiri 2009, yalondebwa okuba omuduumizi w'ekitongole ky'obukulembeze mu ggwanga (NALI), e Kyankwanzi, Disitulikiti y'e Kyankwanzi. Yaweereza mu kifo ekyo okutuusa lwe yawummuzibwa ku mirimu gye nga 7 Ogw'ekkumi 2011. 

Mu Ogwomukaaga 2013, yalondebwa okuba omumyuka wa Executive Director w’ekitongole ky’amawulire ekya National Media Centre. Nga 2 July 2013, ku ddaala lya colonel, yakwatibwa, n’aggulwako omusango gw’okubulankanya ssente n’azzibwayo mu kkomera ly’amagye e Makindye mu kkooti enkulu ey’amagye ku misango gy’okufera.  Oluvannyuma lw’emisango egyamala emyaka kumpi esatu,  kkooti y’amagye, eyakubirizibwa Major General Levi Karuhanga, yejjeereza Colonel Bantariza olw’obutaba na bujulizi bumuvunaanibwa, nga 14 April 2015.  Nga 24 Ogw'omukaaga 2015, oluvannyuma lw’okuggyibwako emisango mu kkooti enkulu ey’amagye, yaddamu okukola ku Uganda Media Centre, pulezidenti wa Uganda ng’eragidde mu buwandiike nti Bantariza addemu okukola. 

## Okuwummula okuva mu ggye lya UPDF
Nga 28 Ogw'omwenda 2015, Bantariza yawummula eggye lya UPDF. Yagenda mu maaso n'okuweereza ng'omumyuka w'omwogezi wa gavumenti okutuusa lwe yafa nga 27 Ogw'ekkumi 2020.

## Okufa
Yafa nga 27 Ogw'ekkumi 2020, mu ddwaliro e Mulago National Referral Hospital, gye yali amaze ennaku bbiri nga alumizibwa mu kifuba, okukoowa n’okifuba. Nga tannafa, yali yekebegyeddwa sampolo ezaali zizuuliddwa nga zirina senyiga omukambwe . Era yalina obulwadde bwa sukaali ne puleesa . 

## Laba ne

* Aronda Nyakairima
* Felix Kulaygye
* Nobel Mayombo
* Uganda Minisitule y’ebyamawulire empuliziganya ne Tekinologiya

## Ebijuliziddwa

## Ebiyungo eby’ebweru

* Omukutu gwa Uganda Media Center
Nick Twinamatsiko

**Nick Twinamatsiko** Munnayuganda, muwandiisi era Yinginiya w’ebyenguudo. ye muwandiisi w’ebitabo omuli: *Chwezi Code*,   *Jesse’s Jewel; olugero lw'omukwano ogwabula*,(a Parable of the lost love)   ne *Mug: the Chwezi guru*, n'okukunganya ebitontome, *Till the Promised Land  n'ebitontome ebirala*

## Obulamu obw'obuto n’okusoma
Yasomera pulayimale ku ssomero lya Mbarara munisipaali , oluvannyuma n’agenda ku  ssomero lya Ntare okusoma ku ddaala lya siniya. Yeegatta ku yunivasite y’e Makerere, gye yatikkirwa diguli ya Yinginiya mu by’okuzimba. 

## Emirimu egifulumiziddwa

### Ebitabo

* 
* 
* 

### Ebitontome ebikuŋŋaanyiziddwa

*
Taban lo Liyong

**Taban Lo Liyong** (yazaalibwa 1939) omuwandiisi w'ebitontome, muyivu era muwandiisi we ebitaali bituufu  n'okunenya ebiwandiiko okuva mu South Sudan . Yazaalibwa mu Kajo Kaji, Acholiland, mu bitundu by’e Equatoria mu bugwanjuba bwa Sudan kyokka n’atwalibwa mu Uganda ng’akyali muto. Endowooza ze ez’ebyobufuzi, awamu n’obutakkiriza mu lwatu enkola y’ebyenjigiriza ey’oluvannyuma lw’amatwale mu Buvanjuba bwa Afrika, bivuddeko okwongera okunenya awamu n’okusika omuguwa okuva ku nkomerero y’emyaka gya 1960. 

## Ebikwata ku bulamu bwe
Yazaalibwa mu  Acholiland mu kiseera ekyo ekyali ekitundu ky'obugwanjuba bwa Sudan wansi w'obufuzi bwa Bungereza . Oluvannyuma lw’okutikkirwa mu siniya mu Uganda, yasomera mu National Teachers College mu Kampala, ekibuga ekikulu ekya Uganda, nga tannagenda mu maaso na misomo gye egya diguli mu Knoxville College mu Tennessee, n’okusoma diguli eyookubiri mu Howard University . Ku University of Iowa Writer's Workshop, ye Mufirika eyasooka okutikkirwa mu 1968. Bwe yamaliriza emisomo gye mu Amerika, enfuga ey’obukambwe eya Idi Amin yamulemesa okudda mu Uganda . Wabula yagenda mu muliraano eKenya n’asomesa mu Yunivasite y’e Nairobi . Ng'oggyeko ekyo, yasomesezza ne ku ssettendekero mu Sudan, South Sudan, Papua New Guinea, Australia, Japan, ne South Africa. Ng'akolagana ne Henry Owuor-Anyumba n'omuwandiisi w'e Kenya Ngugi wa Thiong'o, yawandiika ku kuggyawo ekitongole ky'Olungereza mu 1972.